stanford-oval/wikipedia huggingface dataset:
בן שוורץ
ביוגרפיה

בנג'מין שוורץ נולד ב-15 בספטמבר 1981 בברונקס, ניו יורק. הוריו, שניהם נולדו להורים יהודים ושניהם ילידי ברונקס, גידלו את שוורץ בריברדייל, שכונה בצפון-מערב הברונקס. אביו היה עובד סוציאלי ובהמשך עבר לעסוק בנדל"ן, ואמו הייתה מורה למוזיקה בבית ספר יסודי בריברדייל. לשוורץ אחות בשם מרני. בראיון עם קווין פולק, הוא הצהיר, "כשסיפרתי לאנשים שאני מהברונקס, זה היה כזה 'אה, יש לך פצעי כדור?' ואני כזה 'לא, זה רק אני וכזה, אנשים יהודים'."
כשהיה בן 11, משפחתו עברה לאדג'מונט, ניו יורק, במחוז וסטצ'סטר הסמוך. שוורץ למד בתיכון אדג'מונט, שם שיחק כדורסל ושר; הוא סיים את לימודיו בשנת 1999. לאחר מכן למד ביוניון קולג' וסיים את לימודיו ב-2003 עם תואר כפול בפסיכולוגיה ואנתרופולוגיה.
קריירה

בטלוויזיה הוא גילם את ז'אן-ראלפיו בסדרה "מחלקת גנים ונוף" של NBC, דיבב את רנדי קנינגהאם בסדרת ההנפשה "רנדי קאנינגהם: נינג'ה בפעולה" ודואי דאק בסדרה "סיפורים של ברווזים".
שוורץ היה מועמד לשלושה פרסי אמי וזכה בפרס אמי לשנת 2009 עבור מוזיקה מקורית יוצאת דופן על כך שהיה שותף לנאום הפתיחה של יו ג'קמן לטקס פרסי אוסקר ה-81.
הוא גם דיבב את דמותו של סוניק הקיפוד בסרט הלייב אקשן סוניק – הסרט, והופיע בסרט לצדם של ג'ים קארי וג'יימס מרסדן, שגילמו את ד"ר רובוטניק וטום ואצ'ובסקי בהתאמה.
הוא חזר לדבב את סוניק גם בסרט ההמשך, סוניק – הסרט 2, לצידם של קולין אושונסי (ידועה גם בתור קולין וילארד) ואידריס אלבה, שדיבבו את טיילס ונאקלס בהתאמה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | New York City Serenade | רוס |  |
| 2009 | Mystery Team | חבר של דוגי |  |
| 2009 | שונאת את חג האהבה | בן זוג של תמי |  |
| 2009 | כולם בסדר | סופר |  |
| 2010 | החבר'ה האחרים | עוזר של דון בימן |  |
| 2013 | עולם מציצני | ניית'ן מאירוביץ' |  |
| 2013 | טורבו | סקידמארק | דיבוב |
| 2013 | Coffee Town | ג'ינו |  |
| 2013 | ההימור | קרייג |  |
| 2014 | כימיה טובה | נואה |  |
| 2014 | מכאן אני ממשיך | רבי צ'ארלס "בונר" גרודנר |  |
| 2014 | חג מולד שמח | אורח במסיבה |  |
| 2014 | ראיון סוף | האמרגן של אמינם |  |
| 2015 | על חבל דק | אלברט |  |
| 2015 | מלחמת הכוכבים - פרק 7: הכוח מתעורר | BB-8 | דיבוב |
| 2016 | The Intervention | ג'ק |  |
| 2017 | איך להיות מאהב לטיני | ג'ימי |  |
| 2017 | בחוץ פנימה | טד |  |
| 2018 | יום שנה שמח | סאם |  |
| 2018 | Blue Iguana | פול דריגס |  |
| 2018 | An Actor Prepares | ג'ימי |  |
| 2018 | חכם בלילה | מארווין |  |
| 2019 | סרט לגו 2: החלק השני | בנהרנר | דיבוב |
| 2020 | קמים, נופלים | סקוט |  |
| 2020 | סוניק – הסרט | סוניק הקיפוד | דיבוב |
| 2021 | מיוזיק | רודי |  |
| 2021 | פלורה ויוליסס | ג'ורג' בקמן |  |
| 2021 | ראמבל | ג'ימותי ברט-צ'דלי השלישי | דיבוב |
| 2022 | סוניק – הסרט 2 | סוניק הקיפוד | דיבוב |
| 2022 | Rise of the Teenage Mutant Ninja Turtles: The Movie | לאונרדו | דיבוב |
| 2022 | ליגת DC סופר-פטס | מארק | דיבוב |
| 2023 | רנפילד | טדי לובו |  |
| 2024 | סוניק – הסרט 3 | סוניק הקיפוד | דיבוב |
הערות שוליים

1 2  "Ben Schwartz". TV Guide. ארכיון מ-16 בפברואר 2022. נבדק ב-16 בפברואר 2022. {{cite web}}:  (עזרה)
↑  "UPI Almanac for Saturday, Sept. 15, 2018". United Press International. 15 בספטמבר 2018. ארכיון מ-15 באוקטובר 2019. נבדק ב-15 באוקטובר 2019. comedian/actor Ben Schwartz in 1981 (age 37) {{cite news}}:  (עזרה)
↑  Ben Schwartz Raps Along to Sugarhill Gang's "Rappers Delight" in Sonic the Hedgehog's Voice (Video). 7 בפברואר 2020. אורכב מ-המקור ב-2021-11-18. {{cite AV media}}:  (עזרה)
1 2 3  Pollak, Kevin. "Kevin Pollak Chat Show: Ben Schwartz #143". Kevin Pollak Chat Show. YouTube. 10:30. ארכיון מ-2021-11-18. נבדק ב-13 ביולי 2012. {{cite web}}:  (עזרה)
↑  Marsh, Steve (12 בינואר 2012). "Ben Schwartz '03". Vulture. נבדק ב-18 ביוני 2012. {{cite news}}:  (עזרה)
↑  Schwartz, Ben (10 באפריל 2016). "Happy #nationalsiblingday to my real life sister Marni!". Instagram. {{cite web}}:  (עזרה)
↑  Litt, Hannah (במרץ 2015). "White Oak to Hollywood: An Interview With Ben Schwartz '99" (PDF). Edgemont School Foundation Newsletter. 3. {{cite journal}}:  (עזרה)
↑  "Notable Alumni in Entertainment" (PDF). Union College. נבדק ב-13 באוגוסט 2018. {{cite news}}:  (עזרה)
↑  "Primetime Emmy® Award Database". Primetime Emmy Award Database. Emmy.org. נבדק ב-13 באוגוסט 2011. {{cite web}}:  (עזרה)
| --- | --- |
בקרת זהויות :  GND: 1266909532  ISNI: 0000 0000 4713 3442  LCCN: no2008180240  MusicBrainz: 2a121373-ea11-4c0c-b487-f68e3a5601b1  NKC: xx0258582  SUDOC: 182273393  VIAF: 61374984   WorldCat (עם VIAF): 61374984
חוסר G6PD

| --- | --- |

מבנה האנזים G6PD
 תחום:  המטולוגיה 
 קישורים ומאגרי מידע
 eMedicine:  article/119184 
 DiseasesDB:  5037
 MeSH:  D005955
 MedlinePlus:  000528
 OMIM:  305900
 סיווגים
 ICD-10:  D55.0
 
חוסר באנזים G6PD הוא מחלה תורשתית רצסיבית בעלת תאחיזה לכרומוזום X בה יש חוסר באנזים G6PD (ראשי תיבות של glucose-6-phosphate dehydrogenase, גלוקוז-6-פוספט דהידרוגנאז). אנזים זה נמצא בכל תאי הגוף ותפקידו להגן מפני נזקי חמצון, הנגרמים בחילוף החומרים. האנזים מבצע את פעולתו במסגרת מסלול הפנטוז פוספט. החוסר באנזים גורם בין היתר לרגישות לפול (favism).
כאשר קיים חוסר באנזים נוצר קושי לתא הדם האדום לבצע את חילוף החומרים כיאות ולהתמודד עם נזקי החמצון, הם ניזוקים ומתפרקים (עוברים המוליזה). המחלה מועברת בתורשה ברוב המקרים מאם נשאית לבנה. רוב החולים הם זכרים. הפגם מועבר בתאחיזה לכרומוזום X בדומה לדרך ההורשה של מחלת ההמופיליה. הפגם מתבטא באנמיה המוליטית (פירוק מהיר של תאי דם אדומים) שנגרמת עקב זיהום, תרופות, או אכילת פול. חוסר באנזים G6PD לא מסוכן ולא גורם נזק אם נמנעים מאכילת פול ונטילת תרופות מסוימות. מרבית החולים אינם סובלים מאנמיה כרונית.
בעת לקיחת תרופות מסוימות או בזמן מחלה זיהומית חריפה עלולה להיווצר אנמיה, וירידה בערכי ההמוגלובין עם חולשה קיצונית, הופעת צהבת ושתן כהה המעידים על פירוק מהיר של תאי דם אדומים (המוליזה) וירידה חדה ברמת ההמוגלובין. פירוק מהיר של תאי דם אדומים יכול גם להתרחש אצל תינוקות מיד לאחר הלידה ומתבטא בצהבת של הילוד. הסיבה לשכיחותו של הפגם היא שככל הנראה החוסר באנזים מעניק עמידות למחלת המלריה, עמידות זו גם מסבירה את תפוצתו באזורים בהם המלריה נפוצה.
אפידמיולוגיה

חוסר G6PD הוא הפגם האנזימטי האנושי הנפוץ ביותר הנצפה אצל למעלה מ-400 מיליון אנשים ברחבי העולם. חוסר G6PD גרם לכ-4,100 מקרי מוות בשנת 2013.
חוסר G6PD נפוץ בעיקר באפריקה, באסיה ובאגן הים התיכון, ושכיח במיוחד בקרב יהודים מעדות המזרח, בסרדיניה, קפריסין, יוון ומצרים. פאביזם תועד גם במדינות אחרות באזור הים התיכון, במזרח התיכון ובמזרח אסיה כדוגמת איראן, עיראק, בולגריה וסין. בקרב יהודים בישראל הפגם נפוץ בעיקר בקרב יוצאי מרוקו, עיראק, כורדיסטן, והבלקן, ומקרים מסוימים אף אותרו אצל יוצאי תימן, קווקז, אוזבקיסטן ואיראן. בקרב אפרו אמריקאים שיעור הסובלים מחוסר G6PD הוא כ-10%..
השכיחות הגבוהה של התופעה בקרב יוצאי מדינות המזרח התיכון יכולה להיות מוסברת על ידי אחת מתופעות הלוואי של חוסר G6PD, המקנה הגנה מפני מלריה (בפרט מלריה הנגרמת על ידי הטפיל Plasmodium falciparum, הצורה הקטלנית ביותר של מלריה). התאים הנגועים בטפיל Plasmodium נהרסים במהירות רבה יותר על ידי הטחול. מחלה זו עשויה לתת יתרון אבולוציוני לחסרי G6PD אשר להם יכולת התמודדות טובה עם מחלת המלריה, עקב כושר התמודדות גבוה של הטחול בפירוק תאי הדם האדומים שנהרסו כתוצאה מהתקפי המוליזה.
סיווג

ארגון הבריאות העולמי מסווג שינויים גנטיים (וריאנטים) באנזים G6PD לחמש רמות, שלוש הראשונות מאפיינות חסר באנזים:
רמה 1: מחסור חמור באנזים (פעילות קטנה מ-10%) עם אנמיה המוליטית כרונית.
רמה 2: מחסור חמור באנזים (פעילות קטנה מ-10%) עם התקפי אנמיה המוליטית (המוליזה לסירוגין).
רמה 3: מחסור קל באנזים (10-60% פעילות), המוליזה מתרחשת בתגובה לגורמי לחץ ודחק.
רמה 4: וריאנט שאינו יוצר חוסר, ללא השלכות קליניות.
רמה 5: פעילות אנזים מוגברת, ללא השלכות קליניות.
גורמים > תרופות

ישנם חומרים רבים העלולים להזיק לאנשים עם חוסר G6PD. השונות הגדולה בתגובה לחומרים אלו מקשה על חיזוי תגובת אדם מסוים לתרופה ספציפית. ישנן תרופות נגד מלריה שיכולות לגרום להמוליזה (אנמיה המוליטית) חריפה באנשים עם חוסר G6PD, כגון: primaquine, pamaquine ו-chloroquine. ידוע על תרופות נוגדות מלריה נוספות שעלולות להזיק, אך הפגיעה כתוצאה מנטילתן מתרחשת במינונים גבוהים מאוד.
לבעלי חוסר G6PD מומלץ להימנע גם מתרופות ממשפחת סולפונאמידים (Sulfonamides) כגון: sulfanilamide, sulfamethoxazole ו-mafenide ,thiazolesulfone סילברול, מתילן כחול ונפטלין. מומלץ להימנע גם כן ממשככי כאבים מסוימים כדוגמת סדורל (phenazopyridine), ומאנטיביוטיקה אנסולפתית (חומצת nalidixic, nitrofurantoin, איזוניאזיד, דאפסון, furazolidone).
חינה ידועה גם היא כמשרה אנמיה המוליטית בתינוקות עם חוסר G6PD.
גורמים > גנטיקה

כל המוטציות הגורמות לחוסר G6PD נמצאות על הזרוע של כרומוזום X הארוכה, על רצועה (בנד) Xq28.
שתי המוטציות הנפוצות ביותר הגורמות לחסר G6PD באוכלוסייה האנושית הן G6PD-A ו-G6PD הים-התיכונית. למוטציה מסוג G6PD A- שכיחות של 10% מהשחורים האמריקאים בעוד שהמוטציה G6PD הים התיכונית הוא נפוצה בעיקר במדינות הים התיכון.
פתופיזיולוגיה

G6PD הוא אנזים מרכזי בתהליך הנקרא מסלול הפנטוז פוספט (ידוע גם בשם מעגל הפנטוזות), ותפקידו להפוך גלוקוז-6-פוספט ל 6-פוספוגלוקונו-δ-לקטון תוך יצירת NADPH (שוב לתהליכים מטבוליים בגוף).
NADPH הוא חומר הכרחי לפעולת מולקולת הגלותטיון בנטרול רדיקלים חופשיים. חסר באנזים G6PD יוביל לרמות נמוכות ולא מספקות של NADPH ותפגע תפקודה של מערכת הגלותטיון. חסר ב- G6PD יגרום לאנמיה המוליטית- בחשיפה לתרופות, אנטיגנים או מאכלים המעלים את רמת הרדיקלים החופשיים, הגלותטיון בכדוריות הדם האדומות לא מצליח לנטרל אותם עקב מחסור ב- NADPH זמין, דבר המוביל לפירוק כדוריות הדם האדומות.
אבחנה

האבחנה בדרך כלל נעשית לאחר חשד שמתעורר כאשר חולים מקבוצות אתניות מסוימות (ראו אפידמיולוגיה) מפתחים אנמיה, צהבת וסימפטומים נוספים של המוליזה לאחר חשיפה לאחד הגורמים שהוצגו, במיוחד כאשר ישנה היסטוריה משפחתית חיובית. הבדיקות לאימות האבחנה יכללו:
ספירת דם מלאה וספירת רטיקולוציטים. בחוסר G6PD פעיל ניתן לראות גופי היינץ' בתאי דם אדומים (גופים הנוצרים בתגובה להמוגלובין פגוע).
אנזימי כבד (על מנת לשלול גורמים אחרים לצהבת);
לקטט דהידרוגנאז (רמתו גבוהה בהמוליזה ומהווה סמן לחומרת ההמוליזה).
הפטוגלובין חופשי (רמתו נמוכה בהמוליזה).
מבחן קומבס (תוצאה שלילית יכולה להעיד שההמוליזה אינה על רקע אחר, ועשויה לחזק את האבחנה של חוסר G6PD).
רמת G6PD בכדוריות הדם האדומות (אם כי מצוי בכל תאי הגוף).
כאשר יש עילה מספקת לחשד בחסר G6PD הבדיקה הישירה לחסר באנזים נקראת "Beutler fluorescent spot test", בדיקה מהירה וזולה המזהה באופן חזותי NADPH המיוצר על ידי G6PD בעזרת אור אולטרה סגול. הבדיקה תבוצע רק 2–3 שבועות לאחר התקף אנמיה המוליטית. אפשרויות אחרות הן בדיקות DNA ישירה ו/או ריצוף הגן המקודד לאנזים G6PD.
טיפול

האמצעי החשוב ביותר לבעלי חסר G6PD הוא מניעה, כלומר הימנעות מתרופות וממזונות הגורמים להתקפי המוליזה.
חיסון נגד כמה מהפתוגנים הנפוצים (למשל צהבת ודלקת הכבד B) עלול למנוע התקפות המוליזה הנגרמות כתוצאה מזיהום.
בשלב החמור של התקף המוליזה, עשוי להיות נחוץ עירוי דם (ללא חסר באנזים), ואולי אף דיאליזה במצב של אי ספיקת כליות חריפה.
הסרת הטחול עשויה להקל על חלק מהחולים הכרוניים, מאחר שהטחול מהווה אתר חשוב של הרס כדוריות הדם האדומות.
צריכת חומצה פולית מומלצת בכל הפרעה הכוללת תחלופה גבוהה של תאי דם אדומים.
ראו גם

פגם גנטי
מלריה
אנמיה חרמשית
הערות שוליים

↑  Lucio Luzzatto, Paolo Arese, Favism and Glucose-6-Phosphate Dehydrogenase Deficiency, New England Journal of Medicine 378, 2018-01-04, עמ' 60–71 doi: 10.1056/NEJMra1708111
↑  Nkhoma ET, Poole C, Vannappagari V, Hall SA, Beutler E. The global prevalence of glucose-6-phosphate dehydrogenase deficiency: a systematic review and meta-analysis.Blood Cells Mol Dis. 2009 May-Jun;42(3):267-78
↑  Askar, A. (1986). "Food Science: Faba Beans (Vicia Faba L.) and their Role in the Human Diet". Food and Nutrition Bulletin (באנגלית). 8 (3): 1–11. doi:10.1177/156482658600800309. ISSN 0379-5721.
↑  ד"ר רות גופן, פרופ' מרים קוויט, מחסור באנזים G6PD, באתר קופת חולים כללית
| --- | --- |
בקרת זהויות :  NLI: 987007567939205171  BnF: cb15519348x (data)  LCCN: sh85047498 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
1993 בספורט

| 0 | 1 | 2 | 3 |
| --- | --- | --- | --- |
|  |  | 1993  בספורט |  |
< · 1991 · 1992 — 1993 — 1994 · 1995 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
אופניים

בג'ירו ד'איטליה ניצח מיגל אינדוראין (ספרד ספרד) בפעם השנייה
בטור דה פראנס ניצח מיגל אינדוראין (ספרד ספרד) בפעם השלישית
בוואלטה אספניה ניצח טוני רומינגר (שווייץ שווייץ) בפעם השנייה
באליפות העולם באופני כביש ניצח לאנס ארמסטרונג (ארצות הברית ארצות הברית)
אגרוף

נובמבר - איוונדר הוליפילד זכה באליפות העולם במשקל כבד לאחר ניצחון בתום 12 הסיבובים בנקודות על אלוף העולם רידיק בואו.
אתלטיקה

אליפות העולם באתלטיקה נערכה בשטוטגרט שבגרמניה.
ארצות הברית זוכה עם מרב מדליות הזהב (13) ועם מרב המדליות בסך הכל (25).
ג'ודו

אליפות העולם בג'ודו נערכה בהמילטון שבקנדה. יפן זכתה ב-4 מדליות זהב (10 בסה"כ), קוריאה הדרומית ב-3 מדליות זהב (5 בסה"כ), פולין זכתה ב-2 מדליות זהב.
יעל ארד זכתה במדליית כסף.
החלקה על הקרח

הזוכים באליפות העולם בהחלקה על הקרח שנערכה בפראג, שבצ'כיה:
טניס

20 באפריל - מוניקה סלש נדקרה בגבה בעת טורניר המבורג שבגרמניה, באמצע משחק רבע הגמר בטורניר על ידי אוהד גרמני של שחקנית הטניס שטפי גראף. אירוע הדקירה זיעזע את עולם הטניס בפרט והספורט העולמי בכלל. ההתאוששות הפיזית מהדקירה לקחה מספר שבועות אך ההתאוששות הנפשית מהאירוע עצמו הייתה קשה והשפיעה על סלש בצורה חריפה, כך שלא הופיעה במגרשים במשך שנתיים שלמות.
טניס > המנצחות בתחרויות הגראנד סלאם

אליפות אוסטרליה הפתוחה - מוניקה סלש (יוגוסלביה יוגוסלביה)
אליפות צרפת הפתוחה - שטפי גראף (גרמניה גרמניה)
אליפות וימבלדון - שטפי גראף (גרמניה גרמניה)
אליפות ארצות הברית הפתוחה - שטפי גראף (גרמניה גרמניה)
טניס > המנצחים בתחרויות הגראנד סלאם

אליפות אוסטרליה הפתוחה - ג'ים קורייר (ארצות הברית ארצות הברית)
אליפות צרפת הפתוחה - סרז'י ברוגרה (ספרד ספרד)
אליפות וימבלדון - פיט סמפרס (ארצות הברית ארצות הברית)
אליפות ארצות הברית הפתוחה - פיט סמפראס (ארצות הברית ארצות הברית)
טניס > גביע דייוויס

נבחרת גרמניה זכתה בגביע לאחר ניצחון 1–4 על נבחרת אוסטרליה.
כדורגל > קופה אמריקה

נבחרת ארגנטינה (ארגנטינה) ניצחה את נבחרת מקסיקו (מקסיקו)
כדורגל > הגביע הביניבשתי

סאו פאולו (ברזיל ברזיל) זוכה בתואר בפעם השנייה ברציפות ובסך הכל, והאחרונה, לאחר ניצחון על מילאן (איטליה איטליה) בתוצאה 2–3.
כדורגל > גביע אירופה לאלופות

אולימפיק מרסיי (צרפת צרפת) זוכה בתואר בפעם הראשונה, לאחר ניצחון על מילאן (איטליה איטליה) בתוצאה 0–1.
כדורגל > גביע אופ"א

יובנטוס (איטליה איטליה) זוכה בתואר בפעם השלישית והאחרונה, לאחר ניצחון על בורוסיה דורטמונד (גרמניה גרמניה) 6-1 במפגש הכפול.
כדורגל > גביע אירופה למחזיקות גביע

פארמה (איטליה איטליה) זוכה בתואר בפעם הראשונה והיחידה, לאחר ניצחון על אנטוורפן בתוצאה 1–3.
כדורגל > הסופר קאפ האירופי

פארמה (איטליה איטליה) זוכה בתואר בפעם הראשונה והיחידה בהיסטוריית המועדון, לאחר ניצחון על מילאן (איטליה איטליה) 1-2 במפגש הכפול (לאחר הארכה במשחק הגומלין).
כדורגל > גביע הזהב של CONCACAF

נבחרת מקסיקו זוכה בתואר בפעם הראשונה, לאחר ניצחון על נבחרת ארצות הברית בתוצאה 0–4.
כדורגל > גביע CONCACAF לאלופות

דפורטיבו סאפריסה (קוסטה ריקה קוסטה ריקה) זוכה בתואר בפעם הראשונה.
כדורגל > גביע CONCACAF למחזיקות גביע

מונטריי (מקסיקו מקסיקו) זוכה בתואר בפעם הראשונה והיחידה.
כדורגל > גביע ליברטדורס

סאו פאולו (ברזיל ברזיל) זוכה בתואר בפעם השנייה ברציפות ובסך הכל, לאחר ניצחון על אוניברסידד קאתוליקה (צ'ילה צ'ילה) 3-5 במפגש הכפול.
כדורגל > גביע רקופה סודאמריקנה

סאו פאולו (ברזיל ברזיל) זוכה בתואר בפעם הראשונה, לאחר ניצחון על קרוזיירו (ברזיל ברזיל) 4-2 בפנדלים (0-0 לאחר הארכה בתום משחק הגומלין).
כדורגל > סופרקופה סודאמריקנה

סאו פאולו זוכה בתואר בפעם הראשונה והיחידה, לאחר ניצחון על פלמנגו 3-5 בפנדלים (4-4 במפגש הכפול).
כדורגל > קבוצות שנוסדו

אמקאר פרם מרוסיה.
הוגסונד מנורווגיה.
כדורגל > פרסים אישיים > כדור הזהב

רוברטו באג'ו (איטליה איטליה) זכה בתואר
כדורגל > כדורגל לפי מדינות > איטליה

מילאן זוכה באליפות בפעם השנייה ברציפות, והשלוש עשרה בסך הכל.
טורינו זוכה בגביע בפעם החמישית והאחרונה בהיסטוריית המועדון, לאחר תוצאת 5-5 נגד רומא במפגש הכפול (0–2 בהפרש שערי חוץ).
מילאן זוכה בסופר קאפ האיטלקי בפעם השנייה ברציפות והשלישית בסך הכל, לאחר ניצחון על טורינו בתוצאה 0–1.
כדורגל > כדורגל לפי מדינות > אנגליה

מנצ'סטר יונייטד זוכה באליפות בפעם השמינית.
ארסנל זוכה בגביע בפעם השישית, לאחר ניצחון על שפילד ונסדיי בתוצאה 1–2 לאחר הארכה במשחק חוזר (1-1 בתום הזמן החוקי).
ארסנל זוכה בגביע הפוטבול ליג בפעם השנייה והאחרונה בהיסטוריית המועדון, לאחר ניצחון על שפילד ונסדיי בתוצאה 1–2.
מנצ'סטר יונייטד זוכה במגן הקהילה בפעם האחת עשרה, לאחר ניצחון על ארסנל 4-5 בפנדלים (1-1 בתום הארכה).
כדורגל > כדורגל לפי מדינות > ארגנטינה

ולס סארספילד זוכה באליפות (קלאוסורה) בפעם השנייה.
ריבר פלייט זוכה באליפות (אפרטורה) בפעם העשרים וארבע.
כדורגל > כדורגל לפי מדינות > ברזיל

פלמיירס זוכה באליפות בפעם השביעית, לאחר ניצחון על ויטוריה 3-0 במפגש הכפול.
קרוזיירו זוכה בגביע בפעם הראשונה, לאחר ניצחון על גרמיו 1-2 במפגש הכפול.
כדורגל > כדורגל לפי מדינות > גרמניה

ורדר ברמן זוכה באליפות בפעם השלישית.
באייר לברקוזן זוכה בגביע בפעם הראשונה והיחידה בהיסטוריית המועדון, לאחר ניצחון על הרטה II בתוצאה 0–1.
ורדר ברמן זוכה בסופר קאפ הגרמני בפעם השנייה, לאחר ניצחון על באייר לברקוזן 6-7 בפנדלים (2-2 בתום הארכה).
כדורגל > כדורגל לפי מדינות > ישראל

בית"ר ירושלים זוכה באליפות בפעם השנייה.
מכבי חיפה זוכה בגביע בפעם השלישית, לאחר ניצחון על מכבי תל אביב בתוצאה 0–1.
מכבי תל אביב זוכה בגביע הטוטו (לאומית) בפעם הראשונה.
כדורגל > כדורגל לפי מדינות > ספרד

ברצלונה זוכה באליפות בפעם השלישית ברציפות והשלוש עשרה בסך הכל.
ריאל מדריד זוכה בגביע בפעם השבע עשרה, לאחר ניצחון על ריאל סרגוסה בתוצאה 0–2.
ריאל מדריד זוכה בסופר קאפ הספרדי בפעם החמישית, לאחר ניצחון על ברצלונה 2-4 במפגש הכפול.
כדורמים

בגביע העולם בכדורמים לגברים, זכתה נבחרת איטליה
באליפות אירופה בכדורמים לגברים, זכתה נבחרת איטליה
באליפות אירופה בכדורמים לנשים, זכתה נבחרת הולנד
כדורסל > תחרויות בינלאומיות > אליפות אירופה

נבחרת גרמניה (גרמניה) זוכה באליפות.
כדורסל > תחרויות בינלאומיות > אליפות אמריקה בכדורסל

ארצות הברית (ארצות הברית) זכתה באליפות לאחר ניצחון על פוארטו ריקו (פוארטו ריקו) 109-95.
כדורסל > תחרויות בינלאומיות > הגביע הביניבשתי

התחרות הופסקה עד לשנת 1996
כדורסל > תחרויות בינלאומיות > גביע אירופה לאלופות

לימוז' הופכת לקבוצה הצרפתית הראשונה שזוכה בגביע אירופה לאלופות תוך ניצחון על בנטון טרוויזו (איטליה איטליה).
כדורסל > תחרויות בינלאומיות > הגביע האירופי

פאוק סלוניקי (יוון יוון) זוכה בגביע, לאחר ניצחון על אפס פילזן (טורקיה טורקיה) 48-50.
כדורסל > תחרויות בינלאומיות > גביע קוראץ'

אולימפיה מילאנו (איטליה איטליה) זוכה בגביע קוראץ', לאחר ניצחון על וירטוס רומא (איטליה איטליה) במשחק כפול 91–106 ו-90–95.
כדורסל > כדורסל לפי מדינות > איטליה

קנור בולוניה זוכה באליפות.
כדורסל > כדורסל לפי מדינות > ארצות הברית

שיקגו בולס זוכה באליפות ה-NBA לאחר ניצחון 2–4 בסדרת הגמר נגד פיניקס סאנס (ראה עונת 1992/1993 ב-NBA).
כדורסל > כדורסל לפי מדינות > ישראל

הפועל גליל עליון בראשות המאמן, פיני גרשון, קוטעת רצף של 23 אליפויות של מכבי תל אביב, מנצחת אותה בחצי הגמר ואת הפועל תל אביב בגמר וזוכה באליפות הראשונה שלה בלאומית א' הישראלית.
הפועל תל אביב זוכה בגביע המדינה, לאחר ניצחון על הפועל גבעתיים בתוצאה 65–71.
כדורסל > כדורסל לפי מדינות > ספרד

ריאל מדריד זוכה באליפות.
ריאל מדריד זוכה בגביע לאחר ניצחון על חובנטוד בדאלונה בתוצאה 71–74.
מרוצי מכוניות

באליפות פורמולה 1 שכללה 16 מרוצים מנצח אלן פרוסט (צרפת) במכונית מתוצרת ויליאמס-רנו.
פוטבול

בסופרבול ה-27 זכתה דאלאס קאובויס בניצחון 17–52 על באפלו בילס.
שחייה

אליפות העולם בשחייה (בריכת 25 מטר) נערכה בפלמה דה מיורקה, ספרד
אליפות אירופה בשחייה נערכה בשפילד, בריטניה
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 6 בינואר | 100 מטר חופשי | פרנציסקה ואן אלמסיק | גרמניה גרמניה | שאנגחאי, הרפובליקה העממית של סין | 53.46 שניות |
| 9 בינואר | 200 מטר חופשי | פרנציסקה ואן אלמסיק | גרמניה גרמניה | בייג'ינג, הרפובליקה העממית של סין | 1:55.84 דקות |
| 10 בינואר | 100 מטר חופשי | פרנציסקה ואן אלמסיק | גרמניה גרמניה | בייג'ינג, הרפובליקה העממית של סין | 53.33 שניות |
| 21 בנובמבר | 200 מטר גב | אנג'ל מרטינו | ארצות הברית ארצות הברית | סטבנגר, נורווגיה | 59.41 שניות |
שחייה > שיאי עולם > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 13 באוגוסט | 100 מטר חזה | קארוי גיטלר | הונגריה הונגריה | שפילד, בריטניה | 1:00.95 דקות |
שחייה > שיאי עולם בבריכת 25 מטר > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |

| 2 בדצמבר | 100 מטר חופשי | לי צזיון | הרפובליקה העממית של סין הרפובליקה העממית של סין | פלמה דה מיורקה, ספרד | 53.01 שניות |
| 2 בדצמבר | 400 מטר מעורב אישי | גואונג דאי | הרפובליקה העממית של סין הרפובליקה העממית של סין | פלמה דה מיורקה, ספרד | 4:29.00 דקות |
| 3 בדצמבר | 4x200 מטר חופשי שליחות | נבחרת | הרפובליקה העממית של סין הרפובליקה העממית של סין | פלמה דה מיורקה, ספרד | 7:52.45 דקות |
| 3 בדצמבר | 100 מטר גב | אנג'ל מרטינו | ארצות הברית ארצות הברית | פלמה דה מיורקה, ספרד | 58.50 שניות |
| 4 בדצמבר | 100 מטר חזה | גואונג דאי | הרפובליקה העממית של סין הרפובליקה העממית של סין | פלמה דה מיורקה, ספרד | 1:06.58 דקות |
| 4 בדצמבר | 4x100 מטר חופשי שליחות | נבחרת | הרפובליקה העממית של סין הרפובליקה העממית של סין | פלמה דה מיורקה, ספרד | 3:35.97 דקות |
| 5 בדצמבר | 4x100 מטר מעורב שליחות | נבחרת | הרפובליקה העממית של סין הרפובליקה העממית של סין | פלמה דה מיורקה, ספרד | 3:57.73 דקות |
| 5 בדצמבר | 200 מטר חזה | גואונג דאי | הרפובליקה העממית של סין הרפובליקה העממית של סין | פלמה דה מיורקה, ספרד | 2:21.99 דקות |
| 5 בדצמבר | 200 מטר גב | סיהונג חה | הרפובליקה העממית של סין הרפובליקה העממית של סין | פלמה דה מיורקה, ספרד | 2:06.09 דקות |
שחייה > שיאי עולם בבריכת 25 מטר > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 22 בינואר | 200 מטר מעורב אישי | יאני סייבינן | פינלנד פינלנד | הלסינקי, פינלנד | 1:56.84 דקות |
| 6 בפברואר | 200 מטר פרפר | דניון לואדר | ניו זילנד ניו זילנד | פריז, צרפת | 1:54.58 דקות |
| 7 בפברואר | 200 מטר מעורב אישי | יאני סייבינן | פינלנד פינלנד | פריז, צרפת | 1:56.62 דקות |
| 9 בפברואר | 200 מטר פרפר | דניון לואדר | ניו זילנד ניו זילנד | מלמה, שוודיה | 1:54.50 דקות |
| 9 בפברואר | 400 מטר מעורב אישי | יאני סייבינן | פינלנד פינלנד | מלמה, שוודיה | 4:07.10 דקות |
| 10 בפברואר | 200 מטר מעורב אישי | יאני סייבינן | פינלנד פינלנד | מלמה, שוודיה | 1:55.59 דקות |
| 13 בפברואר | 200 מטר פרפר | דניון לואדר | ניו זילנד ניו זילנד | גלזנקירכן, גרמניה | 1:54.21 דקות |
| 17 בפברואר | 50 מטר חופשי | מארק פוסטר | בריטניה בריטניה | שפילד, בריטניה | 21.60 שניות |
| 12 באפריל | 100 מטר גב | ג'ף רוס | ארצות הברית ארצות הברית | שפילד, בריטניה | 51.43 שניות |
| 15 באפריל | 50 מטר גב | ג'ף רוס | ארצות הברית ארצות הברית | אדינבורו, בריטניה | 25.13 שניות |
| 7 ביולי | 4x100 מטר חופשי שליחים | נבחרת | ברזיל ברזיל | סנטוס, ברזיל | 3:13.97 דקות |
| 14 ביולי | 1500 מטר חופשי | קירן פרקינס | אוסטרליה אוסטרליה | אוקלנד, ניו זילנד | 14:26.52 דקות |
| 25 ביולי | 800 מטר חופשי | קירן פרקינס | אוסטרליה אוסטרליה | סידני, אוסטרליה | 7:34.90 דקות |
| 27 באוגוסט | 100 מטר חזה | פיל רוג'רס | אוסטרליה אוסטרליה | מלבורן, אוסטרליה | 59.07 שניות |
| 28 באוגוסט | 200 מטר חזה | פיל רוג'רס | אוסטרליה אוסטרליה | מלבורן, אוסטרליה | 2:07.80 דקות |
| 2 בדצמבר | 4x100 מטר מעורב שליחים | נבחרת | ארצות הברית ארצות הברית | פלמה דה מיורקה, ספרד | 3:32.57 דקות |
| 5 בדצמבר | 4x100 מטר חופשי שליחים | נבחרת | ברזיל ברזיל | פלמה דה מיורקה, ספרד | 3:12.11 דקות |
אירועים עם ענפי ספורט מרובים

משחקי מרכז אמריקה והקריביים שנערכו בפונסה, שבפוארטו ריקו
האוניברסיאדה נערכה בבאפלו שבניו יורק.
המכביה הארבע עשרה